Op Saterdag, 8 Junie, het mnr Crafford, juffrou Leoni en mnr Kikani die O-9 rugbyspan na Van Wyksdorp vergesel. Dit was die eerste ontmoeting tussen die twee spanne. Van Wyksdorp sukkel tans om wedstryde vir hul spanne te reël en was baie dankbaar dat ons geen moeite ontsien het om die dag by te woon nie. Ons is gul ontvang en het die dag werklik geniet terwyl ons seuns 'n barshou gespeel het om met 60 - 0 te seëvier. Dankie aan al die kollegas wat die dag vir ons kinders moontlik gemaak het!
Die skool is tans besig om werk, wat as gevolg van al die vakansiedae verloor is, in te haal. Ons fokus op alle grade waar werk agterstallig is. Die klasse word regtig uitstekend bygewoon - baie dankie leerders vir jul toewyding! Dankie ook aan elke opvoeder wat sy/haar tyd oor naweke asook op vakansiedae opoffer om die werk in te haal - saam maak ons 'n "mean team!"
Ouers, graag herinner ons u aan die jaarlikse hoenderbraai. 'n Ete kos u R50 en ons wil probeer om alle bestellings teen volgende Dinsdag af te handel. Glo ons as ons sê u sal nie spyt wees nie! Indien u 'n skenking wil maak, die volgende sal hoogs waardeer word: Cross & Blackwell mayonnaise, uie, aartappels, hout en margarine. Hou asseblief in gedagte dat volgende Woensdag 'n vakansiedag is - dit gee die skool dus min tyd om alles gereël te kry. Mag u dan 'n aangename naweek saam met u kind spandeer.
Presies om 08:30 het die verrigtinge afgeskop. Die seremoniemeester, toevallig ook 'n meester op saksofoon, het die leerders deurgaans vermaak en aktief betrokke gehou. Cashbuild se CEO het spesiaal saamgekom om meer omtrent die maatskappy se doen en late te vertel. Mnr Wilco Benade, die bestuurder van die Oudtshoorn-tak, het ook 'n kort toespraak gelewer. Daarna is die pryse oorhandig. Eerstens is 'n tjek van R15 000 aan elke skool oorhandig. Die wenners van die kunswerke was volgende aan die beurt en het elk 'n geraamde sertifikaat, 'n pennestel en 'n t-hemp ontvang.
Op 17 April, het ons O-16 en O-19's teen Calitzdorp op hul bane gespeel. Die O-16's het met 13 - 5 gewen terwyl die O-19's net-net met 6 - 7 verloor het. Ons wil hul afrigter, Jamie Oransie, graag bedank vir die hantering van die wedstryde asook vir al die moeite wat sy insit om die spanne af te rig.
Op Donderdag, 11 April, het ons O-14, O-15, O-16 en O-19's teen Ladismith Sekondêr op ons bane gespeel. Voor die uitslae bekend gemaak word, wil ons baie dankie sê aan al die toeskouers, skeidsregters en die noodhulpspan asook die afrigters - sonder julle is dae soos die nie moontlik nie. Kortliks dan die uitslae:
Baie welkom by die tweede kwartaal! Ons vertrou u het 'n aangename tyd saam met u kind gehad en dat u u batterye kon herlaai.
Die tweede kwartaal is natuurlik 'n eksamen kwartaal en daar is baie werk wat afgehandel moet word. Ons vra dat u u kind deurentyd sal ondersteun en toesien dat daar met groot ywer op die akademie gefokus word.